CELEX: 62017CN0534
Language: hr
Date: 2017-09-11 00:00:00
Title: Predmet C-534/17: Zahtjev za prethodnu odluku koji je 11. rujna 2017. uputio Amtsgericht Hannover (Njemačka) – Ursula Kaufmann i Viktor Schay protiv TUIfly GmbH

11.12.2017   
            
            
               HR
            
            
               Službeni list Europske unije
            
            
               C 424/20
            
         Zahtjev za prethodnu odluku koji je 11. rujna 2017. uputio Amtsgericht Hannover (Njemačka) – Ursula Kaufmann i Viktor Schay protiv TUIfly GmbH
   (Predmet C-534/17)
   (2017/C 424/30)
   Jezik postupka: njemački
   
      Sud koji je uputio zahtjev
   
   Amtsgericht Hannover
   
      Stranke glavnog postupka
   
   
      Tužitelji: Ursula Kaufmann, Viktor Schay
   
      Tuženik: TUIfly GmbH
   
      Prethodna pitanja
   
   
            
               1.
            
            
               Treba li članak 5. stavak 3. Uredbe br. 261/2004 (1) s obzirom na uvodnu izjavu 15. tumačiti na način da se stvarni zračni prijevoznik može osloboditi svoje obveze odštete samo pozivanjem na takve izvanredne okolnosti koje su nastupile tek na dan leta, ili otkazivanje ili duže kašnjenje leta sljedećeg dana mogu opravdati i izvanredne okolnosti koje su nastupile već dan ranije?
            
         
            
               2.
            
            
               Ako otkazivanje ili duže kašnjenje leta sljedećeg dana mogu opravdati i izvanredne okolnosti koje su nastupile već dan ranije, treba li članak 5. stavak 3. Uredbe br. 261/2004 tumačiti na način da je zračni prijevoznik dužan, u okviru razumnih mjera koje mora poduzeti kako bi izbjegao izvanredne okolnosti, već unaprijed poduzeti prikladne mjere opreza za odgovarajuće incidente i u svakom slučaju u svojoj matičnoj zračnoj luci u prikladnom opsegu držati zamjenske zrakoplove?
            
         
      (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91, SL L. 46, str. 1. (SL, posebno izdanje na hrvatskom jeziku, poglavlje 7., svezak 26. str. 21.)